 Wasiirka oo hadalkiisa sii wataa waxa uu yidhi Mashruucaasi waxa uu ka kooban yahay dhawr qaybood oo kow ka yahay in biyaha la joojiyo, waxa ku xiga in la xidho gabyanka, waxa la qodi doonaa dhaamam oo dhibaatooyinka maanta dalkeena haystaa waa laba arimood waa biyihii oo socda oo badda inaga galaya iyo nabaad guur xaga ciida inagaga socda, markaa labada inoogu daran waa labadaasi, markaa ka wasaarad ahaan labadaasi ayaanu awood badan saarnay oo halkan aynu hadda joognaa waa Geed-abeera oo waa halka uu ka bilaabmayo mashruucu oo dusha sare halkaa aynu taaganahay oo deegaanada mashruucan ka fulayo waa Laftaboqor, Taysa iyo Geed-abeera, intaasi ayuu mashruucu ka fulayaa, waana inta aanu rabno in dadkeena deegaanku ay ka faaiidaystaan, waxaananu ugu talo galnay in uu tacabkaasi dhulkeena galo si wax soo saarkeenu uu horumar u gaadho. 